মদন মিত্রের জামিন মামলা। আলিপুর আদালতে তার শুনানির বিরোধিতায় এর আগেও হাইকোর্টে যায় সিবিআই। সেবার শুনানির আয়োজন হয় নগর দায়রা আদালতে। সিবিআই সূত্রে খবর, শনিবারও শুনানি নিয়ে আপত্তি ছিল তাদের। গতকাল,শনিবার দুপুর তিনটে নাগাদ আলিপুর আদালতেই একটি পিটিশন দাখিল করে সিবিআই
পিটিশনে দাবি করা হয়, আলিপুর আদালতে সঠিক বিচার পাওয়ার আশা করছে না সিবিআই
সিবিআইয়ের তরফে জামিনের মামলা স্থগিত রাখার আর্জি জানানো হয় সিবিআইয়ের যুক্তি ছিল, মামলার তদন্তকারী অফিসার আরেকটি মামলার শুনানিতে রায়পুর আদালতে রয়েছেন। তিনি কেস ডায়েরি পেশ তালাবন্ধ করে রেখে গেছেন। তাই শুনানি পিছোনো হোক।